Kunstefees bied opleiding | News24
Kunstefees bied opleiding
Die Gariep Kunstefees bied sedert 2006 werksessies aan om plaaslike kunstenaars te bemagtig en op 'n verskeidenheid gebiede touwys te maak.
Hierdie jaar bied die fees, in samewerking met die Noordwes-Universiteit se Artéma-instituut vir kunstebestuur en ontwikkeling, 'n geakkrediteerde nasionale kwalifikasieraamwerk (NQF) vlak 5-kwalifikasie aan vyf plaaslike kunssinnige entrepreneurs.
Bernice Versluis, uitvoerende bestuurder van die fees, sê die kursus, van 11 tot 14 Julie, is daarop gemik om ontluikende kunstenaars te leer oor die konteks van die kunsomgewing, entrepreneurskap binne die kunste, basiese sakevaardighede, finansiële bestuursvaardighede en nog vele meer.
Aansoekers moet voor of op 19 Junie hul aansoeke inhandig by die feeskantoor te Du Toitspanweg 157, tesame met 'n gesertifiseerde CV, 'n matrieksertifikaat en 'n afskrif van hul identiteitsdokument. 'n Sakeplan sal in aansoekers se guns tel.